Med vindstød på op omkring 40 meter i sekundet var der høj bølgegang i Nordsøen. Det fik tirsdag og natten til onsdag mange fragtskibe til at udskyde sejladsen i Nordsøen og blive i Kattegat. 43 skibe har kastet anker i Aalbæk Bugt, hvor de ligger i ly for blæsten og de høje bølger. Presseofficer ved SOK, Kenneth Nielsen roser skibenes kaptajner for at kaste anker. -    Det er et udtryk for godt sømandskab, at de ikke lige driver ud i Nordsøen, siger han.

Referat:
43 fragtskibe har kastet anker i Aalbæk Bugt ved Skagen på grund af nattens storm.